**Jegyzőkönyv[[1]](#footnote-1)\***

**Esély Szociális Társulás Társulási Tanácsa**

**2016. február 25-i, rendkívüli üléséről**

**Az ülés helye:** Budaörsi Polgármesteri Hivatal, III. emelet 307-es tárgyaló terme (2040 Budaörs, Szabadság út 134. sz.)

**Jelen vannak**: Wittinghoff Tamás Budaörs polgármestere, König Ferenc Sóskút polgármestere, Pátrovics Benedek Pusztazámor polgármestere

**Tanácskozási joggal jelen vannak:** Kövesdi Gabriella szociális és egészségügyi irodavezető, Barta Gáborné pénzügyi irodavezető, Teller Tamásné gyermek- és ifjúságvédelmi szakértő, Károly Katalin (SZGYK)

**Jegyzőkönyvvezető:** dr. Süveges Zsófia

**Wittinghoff Tamás polgármester:** Tisztelettel köszönti a Társulási Tanács megjelent tagjait, valamint a tanácskozási joggal megjelent kollégákat. Megállapítja, hogy a Társulási Tanács határozatképes, 3 fő jelen van. Az ülést 1407 órakor megnyitja.

**Napirendhez:**

**Wittinghoff Tamás elnök:** Ismerteti a kiküldött meghívó szerinti napirendi pontokat. A Társulási Tanács **3 igen** szavazattal elfogadta a meghívó szerinti napirendjét. Az ülés jegyzőkönyv-hitelesítőjéül König Ferencet, Sóskút polgármesterét javasolja, amelyet a Tanács **3 igen** szavazattal támogatott.

**3/2016. (II.25.) sz. ESZT határozat**

**Napirend és jegyzőkönyv-hitelesítő megválasztása**

**I.**

**Napirend**

1. Esély Szociális Társulás 2016. évi költségvetési határozat elfogadása
2. Esély Szociális Társulás 2015. évi költségvetésének módosítása
3. Javaslat a Társulási Megállapodás módosítására
4. A Szociális és Gyermekjóléti Központ módosított Szakmai Programjának valamint Szervezeti és Működési Szabályzatának elfogadása

**II.**

**Jegyzőkönyv-hitelesítő megválasztása**

Az Esély Szociális Társulás Társulási Tanácsa 2016. február 25-i ülésének jegyzőkönyv-hitelesítőjéül König Ferencet választja.

**Napirend előtti hozzászólás:** nem volt.

**Napirend tárgyalása:**

1. **Esély Szociális Társulás 2016. évi költségvetési határozat elfogadása**

**Pátrovics Benedek:** Az akérdése, hogy az Esély Szociális Társulás2016. évi költségvetésében a felhalmozási költségvetés egyenlege miért – 348 ezer Ft?

**Wittinghoff Tamás elnök:** Az egész költségvetésen belül nincsen mínusz, az egyensúlyban van, de külön, a felhalmozási költségvetésnek nincsen bevételi oldala, ezért lesz az egyenlege mínusz. De azt a működési költségvetés finanszírozza, így jön ki nullára. Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**4/2016. (II.25.) sz. ESZT határozat**

**Esély Szociális Társulás 2016. évi költségvetési határozat elfogadása**

1. Az Esély Szociális Társulás Társulási Tanácsa az Esély Szociális Társulás 2016. évi költségvetését az előterjesztés 1.- 8. számú mellékletekben foglalt tartalommal fogadja el.

2. A Társulási Tanács − figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra − a Társulás, valamint az általa irányított költségvetési szerv együttes 2016. évi költségvetésének

költségvetési bevételét 160 741 ezer Ft-ban

költségvetési kiadását 160 741 ezer Ft-ban

költségvetési egyenlegét 0 ezer Ft-ban

állapítja meg, ezen belül

működési költségvetési bevételét 160 741 ezer Ft-ban

 működési költségvetési kiadását 160 393 ezer Ft-ban

működési költségvetési egyenlegét 348 ezer Ft-ban

 felhalmozási költségvetési bevételét 0 ezer Ft-ban

 felhalmozási költségvetési kiadását 348 ezer Ft-ban

 felhalmozási költségvetési egyenlegét - 348 ezer Ft-ban

 állapítja meg.

3. A költségvetési szerv a költségvetése kiemelt előirányzatai és a kiemelt előirányzatain belüli rovatok között – a 4. pontban foglalt kivétellel - saját hatáskörben átcsoportosítást hajthat végre.

4. A dologi kiadások körében megtervezett részelőirányzatok között a vásárolt élelmezésre, a karbantartásra és közüzemi költségekre megtervezett előirányzatok maradványa nem használható fel más előirányzatra, esetleges többletteljesítés esetén az egyéb dologi kiadásokon belül kell a forrást saját hatáskörben biztosítani.

5. Az Esély Szociális Társulás az általa fenntartott költségvetési szervnél foglalkoztatott közalkalmazottak részére az intézmény 2016. évi költségvetésében a törvény szerinti illetményeken túl az alábbiakat biztosítja:

* + Foglalkoztatottakra jutó cafetéria-juttatás bruttó 200.000Ft/álláshely.
	+ Az intézménynél foglalkoztatott közalkalmazottak részére kereset-kiegészítést állapít meg, melynek éves keretösszege: 6.984 e Ft.
	+ A költségvetési szervnél közalkalmazotti jogviszonyban állók részére egyhavi külön juttatást biztosít, melynek kifizetésére a tárgyév december 1-15 között kerülhet sor. Az egyhavi külön juttatás éves keretösszege: 4.252 e Ft. Az egyhavi külön juttatást annak a közalkalmazottnak kell teljesíteni, aki a tárgyév december 1-jén közalkalmazotti jogviszonyban áll és a próbaidejét letöltötte. A tárgyévben 30 napot meghaladó tartós távollét, valamint évközben történő jogviszony létesítése esetén az egyhavi külön juttatás időarányos részét kell teljesíteni.
	+ Az intézmény személyi kiadásai kiemelt előirányzatán belül jutalom címén, teljesítményösztönzés, személyi ösztönzés céljára az eredeti, kereset-kiegészítés nélküli, törvény szerinti illetmények összegére vetített 8 %-os mértéket biztosítja 5.001 e Ft összegben.

6. A Képviselő-testület - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési rendeletét.

7. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni. Készpénz felvétele, illetve készpénzes kifizetés a házipénztárból kizárólag a készlet – és kis értékű tárgyi eszköz beszerzésekre, a kiküldetési, a 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

Határidő: azonnal

Felelős: Elnök

Végrehajtást végzi: Pénzügyi Iroda

1. **Esély Szociális Társulás 2015. évi költségvetésének módosítása**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**5/2016. (II.25.) sz. ESZT határozat**

**Esély Szociális Társulás 2015. évi költségvetésének módosítása**

Az Esély Szociális Társulás Társulási Tanácsa az Esély Szociális Társulás 2015. évi költségvetésének módosítását az előterjesztés 1. – 3. számú mellékletekben foglalt tartalommal, az irányító szervi támogatás folyósítása nélkül, 198.328 e Ft bevételi és 198.328 e Ft kiadási főösszeggel fogadja el.

Határidő: azonnal

Felelős: elnök

Végrehajtást végzi: Pénzügyi Iroda

1. **Javaslat a Társulási Megállapodás módosítására**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**6/2016. (II.25.) sz. ESZT határozat**

**Javaslat a Társulási Megállapodás módosítására**

**I.** Az Esély Szociális Társulás Társulási Tanácsa javasolja a társtelepülések Képviselő-testületei részére a Társulási Megállapodás és a Szervezeti és Működési Szabályzat melléklet szerinti elfogadását.

**II.** Az Esély Szociális Társulás Társulási Tanácsa felkéri a Társulási Tanács Elnökét a szükséges intézkedések megtételére.

Határidő: 60 nap

Felelős: Társulási Tanács elnöke

Végrehajtást végzi: Szociális és Egészségügyi Iroda

1. **A Szociális és Gyermekjóléti Központ módosított Szakmai Programjának valamint Szervezeti és Működési Szabályzatának elfogadása**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**7/2016. (II.25.) sz. ESZT határozat**

**A Szociális és Gyermekjóléti Központ módosított Szakmai Programjának valamint Szervezeti és Működési Szabályzatának elfogadása**

I. Az Esély Szociális Társulás Társulási Tanácsa a melléklet szerinti tartalommal elfogadja az Esély Szociális Társulás Szociális és Gyermekjóléti Központ (2040 Budaörs, Petőfi u. 1.)

#  1. Szervezeti és Működési Szabályzatát

# 2. Szakmai Programját

II. Az Esély Szociális Társulás Társulási Tanácsa felkéri a Társulási Tanács Elnökét az iratok nyilvántartásba történő bejegyzéséhez szükséges intézkedések megtételére.

Határidő: Azonnal

Felelős: Társulási Tanács elnöke

Végrehajtást végzi: Szociális és Egészségügyi Iroda

**Wittinghoff Tamás** polgármester, a Társulási Tanács **elnök**e megköszönte a Tanács munkáját és az ülést 1413 órakor bezárta.

**k.m.f.**

…………………………… …………………………..

 Wittinghoff Tamás König Ferenc

Társulási Tanács elnöke jegyzőkönyv-hitelesítő

*Mellékletek:*

*1. sz.: Az előterjesztések mellékletekkel együtt*

*2. sz.: Forgatókönyv*

1. *A jegyzőkönyv összeállításának időpontja: 2016. február 25.* [↑](#footnote-ref-1)